รัฐบาลไทย-ข่าวทำเนียบรัฐบาล-นายอำเภอเชียงของ จังหวัดเชียงราย น้อมนำพระราชดำริกรมสมเด็จพระเทพรัตนราชสุดา ฯ สยามบรมราชกุมารี Kick off ประกวด “ทางนี้มีผล ผู้คนรักกัน”
วันพฤหัสบดีที่ 13 กรกฎาคม 2566
13/07/2566
นายอําเภอเชียงของ จังหวัดเชียงราย น้อมนําพระราชดําริกรมสมเด็จพระเทพรัตนราชสุดา ฯ สยามบรมราชกุมารี Kick off ประกวด “ทางนี้มีผล ผู้คนรักกัน”
นายอําเภอเชียงของ จังหวัดเชียงราย น้อมนําพระราชดําริกรมสมเด็จพระเทพรัตนราชสุดา ฯ สยามบรมราชกุมารี Kick off ประกวด “ทางนี้มีผล ผู้คนรักกัน”
เมื่อวันที่ 12 ก.ค. 66 นายวิรุฬห์ สิทธิวงศ์ นายอําเภอเชียงของ เผยว่า อําเภอเชียงของน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เพื่อสร้างความมั่นคงทางอาหาร ผ่านโครงการ "ทางนี้มีผล ผู้คนรักกัน" ภายใต้แนวคิด อาหารก่อกําเนิดเกิดจากดิน หรือ Soils, where food begins จึงได้บูรณาการภาคีเครือข่าย ลงพื้นที่ Kick off การประกวดโครงการ "ทางนี้มีผล ผู้คนรักกัน" ณ โรงเรียนบ้านน้ําม้า ม.3 ต.สถาน อ.เชียงของ จ.เชียงราย โดยมี สํานักงานพัฒนาชุมชนอําเภอเชียงของ สํานักงานเกษตรอําเภอเชียงของ ศูนย์ส่งเสริมการเรียนรู้อําเภอเชียงของ ชุดปฏิบัติการกิจการพลเรือนที่ 314 กองร้อยทหารพรานที่ 3101 หน่วยเฉพาะกิจ กรมทหารพรานที่ 31 เทศมนตรีตําบลสถาน กํานันตําบลสถาน ผู้ใหญ่บ้าน ผู้อํานวยการโรงเรียนบ้านน้ําม้า ครู นักเรียน ประชาชน และภาคเอกชนในพื้นที่เข้าร่วมกิจกรรม
นายวิรุฬห์ สิทธิวงศ์ นายอําเภอเชียงของ กล่าวว่า พันธกิจสําคัญของกระทรวงมหาดไทย คือการ ”บําบัดทุกข์ บํารุงสุข” ให้กับพี่น้องประชาชนทุกพื้นที่ให้มีความสุขที่ยั่งยืน ซึ่งแนวคิด Change for Good เป็นจุดเริ่มต้นสําคัญที่ทําให้ “ผู้นําต้องทําก่อน” ด้วย “Passion” ที่มุ่งมั่นตั้งใจที่จะขับเคลื่อนเป้าหมายการพัฒนาที่ยั่งยืน (SDGs) ผ่านการสร้างความมั่นคงทางอาหารให้เกิดขึ้น และกระทรวงมหาดไทยยังมุ่งเน้นให้นายอําเภอในฐานะนายกรัฐมนตรีของอําเภอ สร้างทีมงานทุกระดับในพื้นที่ ได้แก่ ทีมจังหวัด ทีมอําเภอ ทีมตําบล และทีมหมู่บ้าน ซึ่งในทีมงานแต่ละระดับจะต้องมีทีมงานคู่ขนาน ทั้งทีมงานที่เป็นทางการตามกฎหมาย เช่น คณะกรรมการอําเภอ คณะกรรมการตําบล คณะกรรมการหมู่บ้าน และทีมงานที่ไม่เป็นทางการหรือทีมงานจิตอาสา ประกอบไปด้วย 7 ภาคีเครือข่าย อันได้แก่ ภาครัฐ ภาคเอกชน ภาคประชาชน ภาคประชาสังคม ภาคศาสนา ภาควิชาการ และภาคสื่อสารมวลชน โดยทุกภาคส่วนมาร่วมกันขับเคลื่อนงานบําบัดทุกข์ บํารุงสุขให้กับประชาชนในพื้นที่ ให้รับรู้ มีส่วนร่วมและเกิดการแก้ไขปัญหาอย่างเป็นรูปธรรม พร้อมที่จะเป็นผู้นําการขับเคลื่อนมาสู่พื้นที่ และพร้อมที่จะ Change for Good สร้างสิ่งที่ดีให้เกิดขึ้นกับพี่น้องประชาชน ซึ่งนํามาสู่การทํางานที่มาจากการร่วมมือกันของทุกฝ่ายในพื้นที่ สร้างการพัฒนาร่วมกัน ก่อให้เกิดผลลัพธ์ที่ดีของการทํางานอย่างเป็นรูปธรรมและยั่งยืน
นายวิรุฬห์ สิทธิวงศ์ นายอําเภอเชียงของ กล่าวต่ออีกว่า กิจกรรมการประกวดโครงการ “ทางนี้มีผล ผู้คนรักกัน” มีการจัดประกวดในตําบลสถานทั้ง 16 หมู่บ้าน โดยมีการปลูกผักสวนครัว สมุนไพร ไม้ผล มากกว่า 30 ชนิด บนพื้นที่สาธารณะของหมู่บ้าน ซึ่งจะทําการตัดสินการประกวดในช่วงต้นเดือนกันยายน และทั้ง 16 หมู่บ้านจะนําผลผลิตในการปลูกครั้งนี้ ไปจําหน่าย ณ ตลาดสีเขียว สนามข่วงวัฒนธรรม อําเภอเชียงของ การจัดกิจกรรมประกวดในครั้งนี้ ได้น้อมนําและเจริญรอยตามแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โครงการ "ทางนี้มีผล ผู้คนรักกัน" ช่วยสร้างความมั่นคงด้านอาหารอย่างยั่งยืน สร้างความรักความสามัคคีให้เกิดขึ้นในครัวเรือน ชุมชน สังคม ทําให้ประชาชนสามารถพึ่งพาตนเองได้ ตามหลักปรัชญาของเศรษฐกิจพอเพียง ต่อยอดไปสู่การนําไปขาย เป็นการสร้างรายได้ลดรายจ่าย ช่วยส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ํา ด้วยการบูรณาการภาคีเครือข่ายร่วมกัน “บําบัดทุกข์ บํารุงสุข” นําไปสู่การเป็น “หมู่บ้านยั่งยืน (Sustainable Village)” ช่วยขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) และยังทําให้พี่น้องประชาชนและทุกคนได้ตระหนักรู้ถึงความสําคัญของความมั่นคงด้านอาหาร ความสําคัญของดิน ตามแนวคิด “อาหารก่อกําเนิดเกิดจากดิน” เนื่องในวันดินโลก (World Soil Day) อีกด้วย
นายวิรุฬห์ สิทธิวงศ์ นายอําเภอเชียงของ กล่าวทิ้งท้ายว่า ในช่วงกรกฎาคม 2566 นี้ กระทรวงมหาดไทยได้กําหนดเป็นเดือนแห่งการสร้างความตระหนักรู้ Great food from good soils for better life awareness months ซึ่งทุกพื้นที่ทั่วประเทศจะมีการจัดกิจกรรมร่วมสร้างความตระหนักรู้ในทรัพยากรดินอย่างต่อเนื่อง จึงขอเชิญชวนพี่น้องประชาชน ร่วมกันตระหนักถึงความสําคัญของดิน หันมาอนุรักษ์ทรัพยากรดิน ฟื้นฟูดินให้กลับมาอุดมสมบูรณ์ เพื่อที่จะช่วยสร้างความมั่นคงทางอาหารอย่างยั่งยืน ภายใต้แนวคิด “Soils, where food begins: อาหาร ก่อกําเนิด เกิดจากดิน” และช่วยกันดูแลรักษาสิ่งแวดล้อม อันจะเป็นการช่วยกันยืดอายุและรักษาสภาพแวดล้อมของโลกให้ยั่งยืนตลอดไป
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood